สวัสดีค่ะ วันนี้อยากปรึกษาเกี่ยวกับการฝังเข็มคุมกำเนิดค่ะ ตัวหนูเองฝังมาจะ2ปีแล้วค่ะ ในเวลา2ปีประจำเดือนไม่มาเลยค่ะ แต่เมื่ออาทิตย์ที่แล้ว ประจำเดือนมาปวดท้องปวดหัวเวียนหัว จนตอนนี้ค่ะก้อาทิตย์กว่าๆแล้วคะแต่อาการปวดหัวเวียนหัวไม่หายเลยค่ะ ปวดทุกวันตั้งแต่ประจำเดือนมาปวดตลอดเวลา ซึ่งในเวลาทำงานไม่สามารถทำงานได้ จึงอยากทราบว่าอาการที่เกิดขึ้นเป็นเพราะอะไร เป็นเพราะยาคุมไหม ทำงานไม่ไหวเลยค่ะ ช่วยตอบด้วยนะคะ
สวัสดีค่ะ การที่ฝังยาคุมกำเนิด จะทำให้ร่างกายได้รับปริมาณฮอร์โมนเพศขนาดสูง จึงทำให้ขาดประจำเดือนหรือมีประจำเดือนคาดเคลื่อนได้ค่ะส่วนอาการปวดศีรษะ สามารถเกิดจากสาเหตุต่างๆ ได้แก่ การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้นซึ่งจากที่เล่ามา ไม่สามารถสรุปได้ว่า อาการปวดศีรษะเกิดจากยาคุมกำเนิดหรือไม่นะคะแนะนำว่า หากมีอาการปวดศีรษะให้รับประทานยาพาราเซตามอลหรือยาแก้ปวดต้านการอักเสบ (NSAIDs)และนอนพักพยายามหลีกเลี่ยงปัจจัยที่กระตุ้นให้ปวดศีรษะ รวมถึงความเครียดค่ะหากอาการปวดศีรษะแย่ลง อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว หรืออาการปวดนี้รบกวนการใช้ชีวิตประจำวัน แนะนำไปพบแพทย์เพื่อตรวจวินิจฉัยและรับการรักษาอย่างเหมาะสมค่ะ